ΚΟΙΝΗ ΘΕΣΗ (EK) αριθ. 30/95 η οποία καθορίστηκε από το Συμβούλιο στις 27 Νοεμβρίου 1995 για τη θέσπιση του κανονισμού (EK) αριθ. . . ./95 του Ευρωπαϊκού Κοινοβουλίου και του Συμβουλίου της . . . σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα (95/C 353/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

αποφασίζοντας σύμφωνα με τη διαδικασία του άρθρου 189 B της συνθήκης (3),

Εκτιμώντας:

(1) ότι η έρευνα στον τομέα των φυτοπροστατευτικών προϊόντων συμβάλλει στην συνεχή βελτίωση της παραγωγής και την επίτευξη παραγωγής τροφίμων καλής ποιότητας σε μεγάλες ποσότητες και προσιτές τιμές 7

(2) ότι η έρευνα στον τομέα των φυτοπροστατευτικών προϊόντων συμβάλλει στη συνεχή βελτίωση της φυτικής παραγωγής 7

(3) ότι τα φυτοπροστατευτικά προϊόντα, και ιδίως εκείνα που λαμβάνονται με μακροχρόνια και δαπανηρή έρευνα, θα μπορέσουν να εξακολουθήσουν αναπτυσσόμενα στην Κοινότητα και την Ευρώπη εάν καλυφθούν με ευνοϊκές νομοθετικές ρυθμίσεις που να προβλέπουν επαρκή προστασία ώστε να ενθαρρυνθεί η σχετική έρευνα 7

(4) ότι, εκ φύσεως, η ανταγωνιστικότητα του τομέα των φυτοπροστατευτικών προϊόντων απαιτεί προστασία των καινοτομιών ισοδύναμη προς εκείνη που παρέχεται στα φάρμακα βάσει του κανονισμού (EOK) αριθ. 1768/92 του Συμβουλίου της 18ης Ιουνίου 1992 σχετικά με την καθιέρωση συμπληρωματικού πιστοποιητικού προστασίας για τα φάρμακα (4) 7

(5) ότι, σήμερα, το χρονικό διάστημα που μεσολαβεί μεταξύ της κατάθεσης της αίτησης διπλώματος ευρεσιτεχνίας για ένα νέο φυτοπροστατευτικό και της άδειας κυκλοφορίας του στην αγορά μειώνει την πραγματική χρονική προστασία που προσφέρει το δίπλωμα ευρεσιτεχνίας, σε επίπεδο ανεπαρκές για την απόσβεση των επενδύσεων έρευνας και για τη δημιουργία των πόρων που είναι απαραίτητοι για τη διατήρηση μιας αποτελεσματικής έρευνας 7

(6) ότι οι συνθήκες αυτές οδηγούν σε ανεπάρκεια της προστασίας η οποία ζημιώνει τη φυτοφαρμακευτική έρευνα και την ανταγωνιστικότητα του κλάδου 7

(7) ότι ένας από τους πραγματικούς στόχους του συμπληρωματικού πιστοποιητικού είναι να τοποθετηθούν οι ευρωπαϊκές βιομηχανίες υπό τις ίδιες συνθήκες ανταγωνισμού που ισχύουν για τις βορειοαμερικανικές και ιαπωνικές βιομηχανίες 7

(8) ότι, στο ψήφισμά του της 1ης Φεβρουαρίου 1993 (5) σχετικά με ένα κοινοτικό πρόγραμμα πολιτικής και δράσης στον τομέα του περιβάλλοντος και της βιώσιμης ανάπτυξης, το Συμβούλιο υιοθέτησε τη γενική προσέγγιση και τη στρατηγική του προγράμματος που υπέβαλε η Επιτροπή, όπου υπογραμμίζεται η αλληλεξάρτηση της οικονομικής ανάπτυξης και της ποιότητας του περιβάλλοντος 7 ότι η ενίσχυση της προστασίας του περιβάλλοντος επιβάλλει, κατά συνέπεια, τη διατήρηση της οικονομικής ανταγωνιστικότητας της βιομηχανίας 7 ότι, για το λόγο αυτό, η χορήγηση ενός συμπληρωματικού πιστοποιητικού προστασίας μπορεί να θεωρηθεί ως θετικό μέτρο προστασίας του περιβάλλοντος 7

(9) ότι σκόπιμο να προβλεφθεί ενιαία λύση σε κοινοτικό επίπεδο και να προληφθεί ούτως μια ανομοιογενής εξέλιξη των εθνικών νομοθεσιών, η οποία θα κατέληγε σε νέες ανισότητες που θα μπορούσαν να παρεμποδίσουν την ελεύθερη κυκλοφορία των φυτοπροστατευτικών προϊόντων στο εσωτερικό της Κοινότητας και να επηρεάσουν έτσι άμεσα τη δημιουργία και τη λειτουργία της εσωτερικής αγοράς 7 ότι αυτό συμφωνεί με την αρχή της επικουρικότητας, όπως καθορίζεται στο άρθρο 3 B της συνθήκης 7

(10) ότι είναι, συνεπώς, απαραίτητο να καθιερωθεί συμπληρωματικό πιστοποιητικό προστασίας για τα φυτοπροστατευτικά προϊόντα, για τα οποία έχει χορηγηθεί άδεια κυκλοφορίας, το οποίο να μπορεί να αποκτάται από το δικαιούχο εθνικού ή ευρωπαϊκού διπλώματος ευρεσιτεχνίας υπό τους ίδιους όρους σε όλα τα κράτη μέλη 7 ότι, κατά συνέπεια, ο κανονισμός αποτελεί το πλέον ενδεδειγμένο νομικό μέσο 7(11) ότι η διάρκεια της προστασίας που θα παρέχει το πιστοποιητικό πρέπει να προσδιορισθεί με τρόπο ώστε να επιτρέπει επαρκή πραγματική προστασία 7 ότι, για το σκοπό αυτό, ο δικαιούχος ενός διπλώματος ευρεσιτεχνίας και ενός πιστοποιητικού ταυτοχρόνως, πρέπει να μπορεί να έχει την αποκλειστικότητα για το πολύ 15 χρόνια συνολικά από την ημερομηνία της πρώτης άδειας κυκλοφορίας του εν λόγω φυτοπροστατευτικού προϊόντος στην αγορά της Κοινότητας 7

(12) ότι, ωστόσο, σε έναν τόσο σύνθετο και ευαίσθητο τομέα όπως είναι ο τομέας των φυτοπροστατευτικών προϊόντων, πρέπει να ληφθούν υπόψη όλα τα συμφέροντα που διακυβεύονται 7 ότι, για το σκοπό αυτό, δεν θα ήταν δυνατό να εκδίδεται πιστοποιητικό διαρκείας άνω των πέντε ετών 7

(13) ότι το πιστοποιητικό παρέχει τα ίδια δικαιώματα με το κύριο δίπλωμα ευρεσιτεχνίας 7 ότι, συνεπώς, όταν το κύριο δίπλωμα ευρεσιτεχνίας καλύπτει δραστική ουσία και τα διάφορα παράγωγά της (άλατα και εστέρες), το πιστοποιητικό παρέχει την ίδια προστασία 7

(14) ότι η χορήγηση πιστοποιητικού για προϊόν που αποτελεί δραστική ουσία δεν αποκλείει τη χορήγηση άλλων πιστοποιητικών για παράγωγα (άλατα και εστέρες) της εν λόγω ουσίας, με την προϋπόθεση ότι για τα παράγωγα αυτά έχουν χορηγηθεί ειδικά διπλώματα ευρεσιτεχνίας 7

(15) ότι χρειάζεται, επίσης, σωστή ισορροπία όσον αφορά τον καθορισμό του μεταβατικού καθεστώτος 7 ότι το καθεστώς αυτό πρέπει να παρέχει στην κοινοτική βιομηχανία φυτοπροστατευτικών προϊόντων κάποιο αντιστάθμισμα για την καθυστέρηση έναντι των κυριότερων ανταγωνιστών της, μεριμνώντας, ταυτόχρονα, ώστε να μην τεθεί σε κίνδυνο η υλοποίηση άλλων θεμιτών στόχων της γεωργικής και περιβαλλοντικής πολιτικής, τόσο σε εθνικό όσο και σε κοινοτικό επίπεδο 7

(16) ότι μόνο μια παρέμβαση σε κοινοτικό επίπεδο επιτρέπει την αποτελεσματική επίτευξη του επιδιωκόμενου στόχου, ο οποίος έγκειται στη διασφάλιση επαρκούς προστασίας της φυτοφαρμακευτικής καινοτομίας, διασφαλίζοντας ταυτόχρονα και την αποτελεσματική λειτουργία της εσωτερικής αγοράς φυτοπροστατευτικών προϊόντων,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ορισμοί

Για τους σκοπούς του παρόντος κανονισμού, νοούνται ως:

1. «Φυτοπροστατευτικά προϊόντα»: οι δραστικές ουσίες και τα σκευάσματα, τα οποία παρέχουν μία ή περισσότερες δραστικές ουσίες, προσφέρονται με τη μορφή με την οποία παραδίδονται στο χρήστη και προορίζονται:

α) να προστατεύουν τα φυτά ή τα φυτικά προϊόντα από κάθε είδους επιβλαβείς οργανισμούς ή να προλαμβάνουν τη δράση τους, εφόσον οι ουσίες ή τα σκευάσματα αυτά δεν ορίζονται διαφορετικά παρακάτω 7

β) να επηρεάζουν τις βιολογικές διεργασίες των φυτών, εκτός εάν πρόκειται για θρεπτικές ουσίες (π.χ. ρυθμιστές αύξησης) 7

γ) να διατηρούν τα φυτικά προϊόντα, εκτός εάν πρόκειται για ουσίες ή προϊόντα που υπόκεινται σε ειδικές διατάξεις του Συμβουλίου ή της Επιτροπής σχετικά με τα συντηρητικά 7

δ) να καταστρέψουν τα ανεπιθύμητα φυτά 7

ε) να καταστρέψουν μέρη των φυτών, να αναχαιτίζουν ή να παρεμποδίζουν την ανεπιθύμητη ανάπτυξη των φυτών.

2. «Ουσίες»: τα χημικά στοιχεία και οι ενώσεις τους, όπως απαντώνται στη φύση ή παρασκευάζονται από τη βιομηχανία, περιλαμβανομένων των τυχόν συνοδών που προκύπτουν αναπόφευκτα κατά τη διαδικασία παρασκευής.

3. «Δραστικές ουσίες»: οι ουσίες ή οι μικροοργανισμοί, συμπεριλαμβανομένων των ιών, που παρουσιάζουν γενική ή ειδική δράση:

α) εναντίον επιβλαβών οργανισμών 7

β) σε φυτά, μέρη φυτών ή φυτικά προϊόντα.

4. «Σκευάσματα»: τα μείγματα ή διαλύματα που αποτελούνται από δύο ή περισσότερες ουσίες, εκ των οποίων τουλάχιστον η μία είναι δραστική, και προορίζονται να χρησιμοποιηθούν ως φυτοπροστατευτικά προϊόντα.

5. «Φυτά»: τα ζώντα φυτά και τα ζώντα μέρη φυτών, περιλαμβανομένων των νωπών καρπών και των σπόρων προς σπορά.

6. «Φυτικά προϊόντα»: τα μη μεταποιημένα φυτικής προέλευσης ή εκείνα που έχουν υποστεί απλή μόνο επεξεργασία, όπως άλεση, ξήρανση ή σύνθλιψη, εφόσον δεν πρόκειται για φυτά κατά την έννοια του σημείου 5.

7. «Επιβλαβείς οργανισμοί»: οι εχθροί των φυτών ή των φυτικών προϊόντων που ανήκουν στο ζωικό ή στο φυτικό βασίλειο, καθώς και οι ιοί, τα βακτήρια και τα άλλα μυκοπλάσματα ή άλλα παθογόνα.

8. «Προϊόν»: η δραστική ουσία όπως ορίζεται στο σημείο 3 ή η σύνθεση δραστικών ουσιών ενός φυτοπροστατευτικού προϊόντος.

9. «Κύριο δίπλωμα ευρεσιτεχνίας»: το δίπλωμα που προστατεύει ένα προϊόν κατά την έννοια του σημείου 8, αυτό καθεαυτό ένα σκεύασμα κατά την έννοια του σημείου 4, τη μέθοδο παραγωγής ενός προϊόντος ή μια χρήση του προϊόντος, και το οποίο ο δικαιούχος του προορίζει για τη διαδικασία απόκτησης πιστοποιητικού.

10. «Πιστοποιητικό»: το συμπληρωματικό πιστοποιητικό προστασίας.

Άρθρο 2

Πεδίο εφαρμογής

Κάθε προϊόν που προστατεύεται με δίπλωμα ευρεσιτεχνίας στην επικράτεια ενός κράτους μέλους και υποβάλλεται, ως φυτοπροστατευτικό προϊόν, πριν από την κυκλοφορία του στην αγορά, σε διοικητική διαδικασία χορήγησης άδειας δυνάμει του άρθρου 4 της οδηγίας 91/414/EOK (6) ή δυνάμει ισοδύναμης διάταξης εθνικού δικαίου, εφόσον πρόκειται για φυτοπροστατευτικό προϊόν του οποίου η αίτηση έγκρισης κατετέθη πριν από την έναρξη εφαρμογής της οδηγίας 91/414/EOK στο εν λόγω κράτος μέλος, μπορεί, υπό τις προϋποθέσεις και σύμφωνα με τις διαδικασίες που προβλέπονται στον παρόντα κανονισμό, να αποτελέσει το αντικείμενο πιστοποιητικού.

Άρθρο 3

Όροι χορήγησης του πιστοποιητικού

1. Το πιστοποιητικό εκδίδεται εφόσον, στο κράτος μέλος όπου υποβάλλεται η κατά το άρθρο 7 αίτηση και κατά την ημερομηνία της εν λόγω αίτησης:

α) το προϊόν προστατεύεται με ισχύον κύριο δίπλωμα ευρεσιτεχνίας 7

β) για το προϊόν, ως φυτοπροστατευτικό προϊόν, έχει χορηγηθεί ισχύουσα άδεια κυκλοφορίας στην αγορά σύμφωνα με το άρθρο 4 της οδηγίας 91/414/EOK ή σύμφωνα με ισοδύναμη διάταξη εθνικής νομοθεσίας 7

γ) το προϊόν δεν έχει αποτελέσει ήδη αντικείμενο πιστοποιητικού 7

δ) η άδεια που αναφέρεται στο στοιχείο β) είναι η πρώτη άδεια κυκλοφορίας του προϊόντος ως φυτοπροστατευτικού προϊόντος στην αγορά.

2. Ο δικαιούχος περισσοτέρων του ενός διπλωμάτων ευρεσιτεχνίας για το ίδιο προϊόν δεν μπορεί να λάβει περισσότερα του ενός πιστοποιητικά όσον αφορά το εν λόγω προϊόν. Ωστόσο, όταν εκκρεμούν δύο ή περισσότερες αιτήσεις για το αυτό προϊόν, υποβληθείσες από δύο ή περισσότερους δικαιούχους διαφορετικών διπλωμάτων, πιστοποιητικό για το προϊόν αυτό μπορεί να χορηγηθεί σε οιονδήποτε των δικαιούχων.

Άρθρο 4

Αντικείμενο της προστασίας

Εντός των ορίων της προστασίας που παρέχεται από το κύριο δίπλωμα ευρεσιτεχνίας, η παρεχόμενη από το πιστοποιητικό προστασία αφορά αποκλειστικά και μόνο το προϊόν που καλύπτει η άδεια κυκλοφορίας του αντίστοιχου φυτοπροστατευτικού προϊόντος στην αγορά, για κάθε χρήση του προϊόντος ως φυτοπροστατευτικού προϊόντος, η οποία επετράπη πριν τη λήξη του πιστοποιητικού.

Άρθρο 5

Αποτελέσματα του πιστοποιητικού

Υπό την επιφύλαξη του άρθρου 4, το πιστοποιητικό παρέχει τα ίδια δικαιώματα με το κύριο δίπλωμα ευρεσιτεχνίας και υπόκειται στους ίδιους περιορισμούς και υποχρεώσεις.

Άρθρο 6

Δικαίωμα πιστοποιητικού

Δικαίωμα για την απόκτηση πιστοποιητικού διαθέτει ο δικαιούχος του κυρίου διπλώματος ευρεσιτεχνίας ή ο εξ αυτού έλκων δικαιώματα.

Άρθρο 7

Αίτηση χορήγησης πιστοποιητικού

1. Η αίτηση χορήγησης πιστοποιητικού πρέπει να υποβάλλεται εντός έξι μηνών από την ημερομηνία που χορηγήθηκε για το προϊόν, ως φυτοπροστατευτικό προϊόν, η άδεια κυκλοφορίας στην αγορά που αναφέρεται στο άρθρο 3 στοιχείο β).

2. Παρά την παράγραφο 1, όταν η άδεια κυκλοφορίας στην αγορά προηγείται της έκδοσης του κυρίου διπλώματος ευρεσιτεχνίας, η αίτηση πιστοποιητικού πρέπει να υποβάλλεται εντός έξι μηνών από την ημερομηνία χορήγησης του διπλώματος.

Άρθρο 8

Περιεχόμενο της αίτησης πιστοποιητικού

1. Η αίτηση χορήγησης πιστοποιητικού περιέχει:

α) αίτημα για τη χορήγηση πιστοποιητικού στο οποίο να αναφέρονται ιδίως:

i) το ονοματεπώνυμο και η διεύθυνση του αιτούντος,

ii) ενδεχομένως, το ονοματεπώνυμο και η διεύθυνση του εντολοδόχου,

iii) ο αριθμός του κυρίου διπλώματος ευρεσιτεχνίας καθώς και ο τίτλος της εφεύρεσης,

iv) και η ημερομηνία της πρώτης άδειας κυκλοφορίας του προϊόντος βάσει του άρθρου 3 παράγραφος 1 στοιχείο β), καθώς και, εάν αυτή δεν είναι η πρώτη άδεια κυκλοφορίας του στην αγορά της Κοινότητας, ο αριθμός και η ημερομηνία της εν λόγω άδειας 7

β) αντίγραφο της άδειας κυκλοφορίας στην αγορά που αναφέρεται στο άρθρο 3 παράγραφος 1 στοιχείο β), βάσει της οποίας προσδιορίζεται το προϊόν, στο οποίο να περιλαμβάνονται ιδίως ο αριθμός και η ημερομηνία της άδειας καθώς και περίληψη των χαρακτηριστικών του προϊόντος, σύμφωνα με το παράρτημα II τμήμα A.1 (σημεία 1 έως 7) ή B.1 (σημεία 1 έως 7) της οδηγίας 91/414/EOK, ή σύμφωνα με ισοδύναμες διατάξεις της νομοθεσίας του κράτους μέλους στο οποίο κατετέθη η αίτηση 7

γ) εάν η άδεια που αναφέρεται στο στοιχείο β) δεν είναι η πρώτη άδεια κυκλοφορίας στην αγορά του προϊόντος, ως φυτοπροστστευτικού, εντός της Κοινότητας, την ένδειξη της ταυτότητας του προϊόντος που έχει λάβει αυτή την άδεια κυκλοφορίας και τη νομική διάταξη βάσει της οποίας κινήθηκε η διαδικασία χορήγησης αδείας καθώς και αντίγραψο της δημοσίευσης της εν λόγω αδείας στο κατάλληλο επίσημο όργανο ή ελλείψει σχετικής δημοσιεύσεως, οποιοδήποτε άλλο έγγραφο το οποίο αποδεικνύει τη χορηγηση της άδειας, την ημερομηνία της και την ταυτότητα του συγκεκριμένου προϊόντος.

2. Το κράτη μέλη μπορούν να προβλέπουν ότι η κατάθεση της αντησης πιστοποιητικού συνεπάγεται την καταβολή τέλους.

Άρθρο 9

Κατάθεση της αίτησης χορήγησης πιστοποιητικού

1. Η αίτηση πιστοποιητικού πρέπει να υποβάλλεται στην αρμόδια αρχή βιομηχανικής ιδιοκτησίας του κράτους μέλους που έχει εκδώσει ή για το οποίο έχει εκδοθεί το κύριο δίπλωμα ευρεσιτεχνίας και εντός του οποίου έχει χορηγηθεί η άδεια κυκλοφορίας που προβλέπεται στο άρθρο 3 παράγραφος 1 στοιχείο β), εκτός εάν το κράτος μέλος ορίσει για το σκοπό αυτό άλλη αρχή.

2. Μνεία της αίτησης χορήγησης πιοτοποιητικού δημοσιεύεται από την αρχή που αναφέρεται στην παράγραφο 1. Η εν λόγω μνεία περιέχει τις ακόλουθες τουλάχιστον πληροφορίες:

α) το ονοματεπώνυμο και τη διεύθυνση του αιτούντος 7

β) τον αριθμό του κυρίου διπλώματος ευρεσιτεχνίας 7

γ) τον τίτλο της εφεύρεσης 7

δ) τον αριθμό και την ημερομηνία της άδειας κυκλοφορίας που αναφέρεται στο άρθρο 3 παράγραφος 1 στοιχείο β) καθώς και το προϊόν που προσδιορίζεται από την άδεια 7

ε) ενδεχομένως, τον αριθμό και την ημερομηνία της πρώτης άδειας κυκλοφορίας στην αγορά εντός της Κοινότητας.

Άρθρο 10

Έγκριση ή απόρριψη της αίτησης χορήγησης πιστοποιητικού

1. Όταν η αίτηση πιστοποιητικού και το προϊόν που αφορά πληρούν τους όρους που προβλέπονται στον παρόντα κανονισμό, η αρχή που αναφέρεται στο άρθρο 9 παράγραφος 1 χορηγεί το πιστοποιητικό.

2. Με την επιφύλαξη της παραγράφου 3, η αρχή που αναφέρεται στο άρθρο 9 παράγραφος 1 απορρίπτει την αίτηση χορήγησης πιστοποιητικού εφόσον η εν λόγω αίτηση ή το προϊόν δεν πληρούν τους όρους που προβλέπονται στον παρόντα κανονισμό.

3. Εάν η αίτηση πιστοποιητικού δεν πληροί τους όρους του άρθρου 8, η αρχή που αναφέρεται στο άρθρο 9 παράγραφος 1 καλεί τον αιτούντα να θεραπεύσει τις διαπιστωθείσες παρατυπίες ή να καταβάλει το οφειλόμενο τέλος της ταχθείσας προθεσμίας.

4. Η αίτηση απορρίπτεται εάν δεν θεραπευθούν εμπροθέσμως οι παρατυπίες ή δεν καταβληθεί το τέλος, ως επισημάνθηκαν κατ' εφαρμογή της παραγράφου 3.

5. Τα κράτη μέλη μπορούν να προβλέπουν ότι η χορήγηση πιστοποιητικού από την αρχή που αναφέρεται στο άρθρο 9 παραγραφος 1 πραγματοποιείται χωρίς εξέταση των όρων που προβλέπονται στο άρθρο 3 παράγραφος 1 στοιχεία γ) και δ).

Άρθρο 11

Δημοσίευση

1. Η χορήγηση του πιστοποιητικού δημοσιεύεται από την αρχή που αναφέρεται στο άρθρο 9 παράγραφος 1. Στη δημοσίευση περιέχονται τουλάχιστον οι ακόλουθες ενδείξεις:

α) το ονοματεπώνυμο και η διεύθυνση του δικαιούχου του πιστοποιητικού 7

β) ο αριθμός του κυρίου διπλώματος ευρεσιτεχνίας 7

γ) ο τίτλος της εφεύρεσης 7

δ) ο αριθμός και η ημερομηνία της άδειας κυκλοφορίας που αναφέρεται στο άρθρο 3 παράγραφος 1 στοιχείο β), καθώς και το προϊόν που προσδιορίζεται από την άδεια 7

ε) ενδεχομένως, ο αριθμός και η ημερομηνία της πρώτης άδειας κυκλοφορίας στην αγορά της Κοινότητας 7

στ) η χρονική διάρκεια ισχύος του πιστοποιητικού.

2. Μνεία της απόρριψης της αίτησης χορήγησης πιστοποιητικού δημοσιεύεται από την αρχή που αναφέρεται στο άρθρο 9 παράγραφος 1. Αυτή η μνεία περιέχει τουλάχιστον τις ενδείξεις που αναφέρονται στο άρθρο 9 παράγραφος 2.

Άρθρο 12

Ετήσια τέλη

Τα κράτη μπορούν να προβλέπουν ότι για το πιστοποιητικό απαιτείται η καταβολή ετησίων τελών.

Άρθρο 13

Χρονική διάρκεια του πιστοποιητικού

1. Το πιστοποιητικό παράγει αποτελέσματα από τη νόμιμη λήξη του κυρίου διπλώματος ευρεσιτεχνίας και για χρονικό διάστημα ίσο με την περίοδο που έχει μεσολαβήσει μεταξύ της ημερομηνίας κατάθεσης της αίτησης του κυρίου διπλώματος ευρεσιτεχνίας και της ημερομηνίας έκδοσης της πρώτης άδειας κυκλοφορίας στην αγορά της Κοινότητας, μειωμένη κατά πέντε έτη.

2. Παρά την παράγραφο 1, η διάρκεια του πιστοποιητικού δεν μπορεί να υπερβαίνει τα πέντε έτη από την ημερομηνία από την οποία παράγει αποτελέσματα.

3. Για τον υπολογισμό της διάρκειας του πιστοποιητικού, μια πρώτη, προσωρινή άδεια κυκλοφορίας στην αγορά λαμβάνεται υπόψη μόνον εφόσον ακολουθήσει αμέσως οριστική άδεια για το ίδιο προϊόν.

Άρθρο 14

Λήξη της ισχύος του πιστοποιητικού

Το πιστοποιητικό λήγει:

α) κατά την εκπνοή της περιόδου που ορίζεται στο άρθρο 13 7

β) εάν ο δικαιούχος του το αποποιηθεί 7

γ) εάν δεν καταβληθεί εμπρόθεσμα το ετήσιο τέλος που καθορίζεται σύμφωνα με το άρθρο 12 7

δ) όταν και για όσο διάστημα το προστατευόμενο από το πιστοποιητικό προϊόν δεν επιτρέπεται πλέον να διατεθεί στην αγορά λόγω ανάκλησης της ή των σχετικών αδειών κυκλοφορίας στην αγορά δυνάμει του άρθρου 4 της οδηγίας 91/414/EOK, ή ισοδύναμων διατάξεων εθνικής νομοθεσίας. Για τη λήξη της ισχύος του πιστοποιητικού μπορεί να αποφασίζει η αρχή που αναφέρεται στο άρθρο 9 παράγραφος 1, είτε αυτεπαγγέλτως είτε ύστερα από αίτηση τρίτου.

Άρθρο 15

Ακυρότητα του πιστοποιητικού

1. Το πιστοποιητικό είναι άκυρο:

α) εάν έχει χορηγηθεί κατά παράβαση των διατάξεων του άρθρου 3 7

β) εάν το κύριο δίπλωμα ευρεσιτεχνίας έχει καταστεί ανίσχυρο πριν από τη λήξη της νόμιμης διάρκειάς του 7

γ) εάν το κύριο δίπλωμα ευρεσιτεχνίας ακυρωθεί η περιορισθεί κατά τρόπο ώστε το προϊόν για το οποίο έχει χορηγηθεί το πιστοποιητικό να μην καλύπτεται πλέον από τις διεκδικήσεις του κυρίου διπλώματος ευρεσιτεχνίας, ή εάν, μετά την εκπνοή του κυρίου διπλώματος ευρεσιτεχνίας, υπάρχουν λόγοι ακυρότητας οι οποίοι θα δικαιολογούσαν την ακύρωση ή τον περιορισμό.

2. Οποιοσδήποτε μπορεί να υποβάλει αίτηση ή να καταθέσει αγωγή ακύρωσης του πιστοποιητικού ενώπιον της υπηρεσίας η οποία, δυνάμει της εθνικής νομοθεσίας, είναι αρμόδια για την ακύρωση του αντίστοιχου κυρίου διπλώματος ευρεσιτεχνίας.

Άρθρο 16

Δημοσίευση της λήξης ισχύος ή της ακύρωσης

Στην περίπτωση που ένα πιστοποιητικό καθίσταται ανίσχυρο δυνάμει του άρθρου 14 στοιχεία β), γ) ή δ), ή στην περίπτωση που ένα πιστοποιητικό κηρύσσεται άκυρο σύμφωνα με το άρθρο 15, η αρχή του άρθρου 9 παράγραφος 1 προβαίνει στη σχετική δημοσίευση.

Άρθρο 17

Ένδικα μέσα

1. Οι αποφάσεις της αρχής που αναφέρεται στο άρθρο 9 παράγραφος 1 ή της υπηρεσίας που αναφέρεται στο άρθρο 15 παράγραφος 2, οι οποίες λαμβάνονται κατ' εφαρμογή του παρόντος κανονισμού, επιδέχονται των ιδίων ενδίκων μέσων που προβλέπει η εθνική νομοθεσία κατά των αναλόγων αποφάσεων για τα εθνικά διπλώματα ευρεσιτεχνίας.

2. Η απόφαση χορήγησης πιστοποιητικού επιδέχεται ενδίκων μέσων προς διόρθωση της διάρκειας του πιστοποιητικού, όταν η ημερομηνία πρώτης άδειας διάθεσης στην κοινοτική αγορά η οποία εμφαίνεται στην κατ' άρθρο 8 αίτηση πιστοποιητικού είναι εσφαλμένη.

Άρθρο 18

Διαδικασία

1. Δεδομένου ότι ο παρών κανονισμός δεν προβλέπει διαδικαστικές διατάξεις, για το πιστοποιητικό ισχύουν οι διαδικαστικές διατάξεις που εφαρμόζονται δυνάμει της εθνικής νομοθεσίας για το αντίστοιχο κύριο δίπλωμα ευρεσιτεχνίας, καθώς και, ενδεχομένως, οι διαδικαστικές διατάξεις που εφαρμόζονται στο πιστοποιητικό του κανονισμού (EOK) αριθ. 1768/92, εκτός εάν η εθνική νομοθεσία ορίζει ειδικές διαδικαστικές διατάξεις για τα πιστοποιητικά.

2. Παρά την παράγραφο 1, η άσκηση ανακοπής κατά της χορήγησης πιστοποιητικού αποκλείεται.

ΜΕΤΑΒΑΤΙΚΕΣ ΔΙΑΤΑΞΕΙΣ

Άρθρο 19

1. Πιστοποιητικό μπορεί να χορηγείται για κάθε προϊόν το οποίο, κατά την ημερομηνία έναρξης της ισχύος του παρόντος κανονισμού, προστατεύεται με ισχύον κύριο δίπλωμα ευρεσιτεχνίας, και για το οποίο, ως φυτοπροστατευτικό προϊόν, έχει χορηγηθεί η πρώτη άδεια κυκλοφορίας στην αγορά της Κοινότητας μετά την 1η Ιανουαρίου 1985 δυνάμει του άρθρου 4 της οδηγίας 91/414/EOK, ή για το οποίο μπορεί να χορηγηθεί πιστοποιητικό δυνάμει ισοδύναμης διάταξης εθνικής νομοθεσίας.

2. Η αίτηση χορήγησης πιστοποιητικού κατ' εφαρμογή της παραγράφου 1 πρέπει να υποβάλλεται εντός εξαμήνου από την ημερομηνία έναρξης ισχύος του παρόντος κανονισμού.

Άρθρο 20

Στα κράτη μέλη των οποίων η ισχύουσα την 1η Ιανουαρίου 1990 νομοθεσία δεν προέβλεπε τη δυνατότητα χορήγησης διπλώματος ευρεσιτεχνίας για φυτοπροστατευτικά προϊόντα, ο παρών κανονισμός αρχίζει να ισχύει από τις 2 Ιανουαρίου 1998.

Σε αυτά τα κράτη δεν εφαρμόζεται το άρθρο 19.

ΤΕΛΙΚΗ ΔΙΑΤΑΞΗ

Άρθρο 21

Έναρξη ισχύος

Ο παρών κανονισμός αρχίζει να ισχύει έξι μήνες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) EE αριθ. C 390 της 31. 12. 1994, σ. 21.

(2) EE αριθ. C 155 της 21. 6. 1995, σ. 14.

(3) Γνώμη του Ευρωπαϊκού Κοινοβουλίου της 15ης Ιουνίου 1995 (EE αριθ. C 166 της 3. 7. 1995, σ. 89), κοινή θέση του Συμβουλίου της 27ης Νοεμβρίου 1995 (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) EE αριθ. L 182 της 2. 7. 1992, σ. 1.

(5) EE αριθ. C 138 της 17. 5. 1993, σ. 1.

(6) EE αριθ. L 230 της 19. 8. 1991, σελ. 1. Οδηγία όπως τροποποιήθηκε τελευταία από την οδηγία 95/36/EK (EE αριθ. L 172 της 22. 7. 1995, σελ. 8).

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 12 Δεκεμβρίου 1994, η Επιτροπή υπέβαλε πρόταση, βασισμένη στο άρθρο 100 A της συνθήκης, για την καθιέρωση ενός συμπληρωματικού πιστοποιητικού προστασίας για τα φυτοπροστατευτικά προϊόντα (1).

2. Το Ευρωπαϊκό Κοινοβούλιο εξέφρασε τη γνώμη του σε πρώτη ανάγνωση στις 15 Ιουνίου 1995 (2). Μετά τη γνώμη αυτή, η Επιτροπή, στις 6 Οκτωβρίου 1995, διαβίβασε τροποποιημένη πρόταση κανονισμού (3).

Η Οικονομική και Κοινωνική Επιτροπή εξέφρασε τη γνώμη της στις 27 Απριλίου 1995 (4).

3. Το Συμβούλιο καθόρισε την κοινή θέση του, σύμφωνα με το άρθρο 189 B της συνθήκης, στις 27 Νοεμβρίου 1995.

II. ΣΤΟΧΟΣ

4. Στόχος της πρότασης είναι να εισαχθεί, σε κοινοτικό επίπεδο, ένα μέτρο εναρμόνισης της διάρκειας προστασίας των φυτοπροστατευτικών προϊόντων, και ταυτόχρονα να αντιμετωπισθεί η προϊούσα ελάττωση της διάρκειας προστασίας που τους παρέχεται από τα διπλώματα ευρεσιτεχνίας 7 αυτά επιδιώκονται με τη θεσμοθέτηση ενός νέου εθνικού τίτλου βιομηχανικής ιδιοκτησίας (του λεγομένου «συμπληρωματικού πιστοποιητικού προστασίας»), ο οποίος θα αρχίζει να ισχύει από τότε που λήγει εκ του νόμου το αντίστοιχο δίπλωμα ευρεσιτεχνίας, θα ισχύει επί πέντε το πολύ έτη και θα παράγει τα ίδια αποτελέσματα όπως το δίπλωμα ευρεσιτεχνίας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Γενικές παραρτηρήσεις

5. Το Συμβούλιο εγκρίνει την πρόταση αυτή. Η τροποποιημένη πρόταση της Επιτροπής περιέλαβε όλες τις τροπολογίες που είχε προτείνει το Ευρωπαϊκό Κοινοβούλιο, με ορισμένες συντακτικές αλλαγές, και επέφερε πολλές τροποποιήσεις που είχε εισηγηθεί το Συμβούλιο, με στόχο μερικές διατάξεις να γίνουν σαφέστερες. Το Συμβούλιο περιέλαβε όλες αυτές τις τροπολογίες και τροποποιήσεις στην κοινή του θέση.

Οι τροπολογίες που πρότεινε το Ευρωπαϊκό Κοινοβούλιο

6. Τροπολογίες 1 και 2

Η Επιτροπή περιέλαβε αυτές τις τροπολογίες χωρίς αλλαγές στην τροποποιημένη της πρόταση (παράγραφοι 1 και 3 του αιτιολογικού). Το Συμβούλιο τις περιέλαβε στην κοινή του θέση.

7. Τροπολογία 3

Η Επιτροπή περιέλαβε την τροπολογία αυτή στην τροποποιημένη της πρόταση (παράγραφος 4 του αιτιολογικού), αντικαθιστώντας τον όρο «όμοια» με τον όρο «ισοδύναμη». Το Συμβούλιο στην κοινή του θέση ακολούθησε την Επιτροπή, διατυπώνοντας τη γνώμη ότι ο όρος «ισοδύναμη» είναι πιο ενδεδειγμένος από τον όρο που χρησιμοποιήθηκε σε ορισμένες γλώσσες στην τροπολογία που πρότεινε το Ευρωπαϊκό Κοινοβούλιο.8. Τροπολογία 4

Η Επιτροπή περιέλαβε στην τροποποιημένη της πρόταση αυτή τη νέα παράγραφο του αιτιολογικού που πρότεινε το Ευρωπαϊκό Κοινοβούλιο (παράγραφος 7 του αιτιολογικού), με μια συντακτική τροποποίηση. Το Συμβούλιο την περιέλαβε στην κοινή του θέση με τη σύνταξη που πρότεινε η Επιτροπή. Πράγματι, το Συμβούλιο συμμερίζεται τη γνώμη της Επιτροπής ότι ο στόχος που αναφέρεται στην παράγραφο αυτή του αιτιολογικού δεν είναι ο μόνος πραγματικός στόχος του συμπληρωματικού πιστοποιητικού προστασίας, δεδομένου ότι και άλλοι στόχοι αναφέρονται σε άλλες παραγράφους του αιτιολογικού.

Τροποποιήσεις που εισηγήθηκε το Συμβούλιο

9. Παράγραφοι του αιτιολογικού 12, 13 και 14

Στην τροποποιημένη της πρόταση, η Επιτροπή προσέθεσε τις νέες παραγράφους 13 και 14 του αιτιολογικού, για να διευκρινισθεί η έκταση της προστασίας που παραχωρείται με αυτό το πιστοποιητικό. Η διευκρίνιση αυτή καθιστά περιττό το τελευταίο τμήμα της παραγράφου 9 του αιτιολογικού της αρχικής πρότασης (παράγραφος 12 του αιτιολογικού της τροποποιημένης πρότασης). Το Συμβούλιο περιέλαβε στην κοινή του θέση τις παραγράφους 12, 13 και 14 του αιτιολογικού, όπως περιλαμβάνονται στην τροποποιημένη πρόταση.

Για να αποφευχθεί ο κίνδυνος μήπως η παρουσία αυτών των παραγράφων του αιτιολογικού στον παρόντα κανονισμό, παράλληλα με την απουσία αντιστοίχων παραγράφων του αιτολογικού στον κανονισμό (EOK) αριθ. 1768/92 του Συμβουλίου της 18ης Ιουνίου 1992 σχετικά με την εισαγωγή ενός συμπληρωματικού πιστοποιητικού προστασίας για τα φάρμακα (5), οδηγήσει σε διαφορετικές ερμηνείες των δύο κανονισμών (6), το Συμβούλιο και η Επιτροπή σχεδιάζουν να καταχωρήσουν την εξής δήλωση στα πρακτικά του Συμβουλίου, κατά την οριστική έκδοση του κανονισμού, και να την καταστήσουν γνωστή στο κοινό:

«Το Συμβούλιο και η Επιτροπή θεωρούν ότι οι λεπτομέρειες εφαρμογής που περιλαμβάνονται στις παραγράφους 12, 13 και 14 του αιτιολογικού, καθώς και στα άρθρα 3 παράγραφοι 2, 4 και 8 παράγραφος 1 στοιχείο γ) και 17 παράγραφος 2 του παρόντος κανονισμού, ισχύουν επίσης mutatis mutandis, για την ερμηνεία, ιδίως, της παραγράφου 9 του αιτιολογικού και των άρθρων 3, 4, 8 παράγραφος 1 στοιχείο γ) και 17 του κανονισμού (EOK) αριθ. 1768/92 του Συμβουλίου της 18ης Ιουνίου 1992 σχετικά με την καθιέρωση συμπληρωματικού πιστοποιητικού προστασίας για τα φάρμακα.»

10. Άρθρο 2

Το Συμβούλιο περιέλαβε στην κοινή του θέση την αλλαγή που περιλαμβάνεται στην τροποποιημένη πρόταση της Επιτροπής, που συνίσταται στην αντικατάσταση της φράσης «πριν την έναρξη ισχύος της οδηγίας 91/414/EOK γι' αυτό το κράτος μέλος» από τη φράση «πριν από την έναρξη εφαρμογής της οδηγίας 91/414/EOK στο εν λόγω κράτος μέλος». Η διατύπωση αυτή έχει στόχο να ληφθεί υπόψη, αφενός, η κατάσταση των κρατών μελών που δεν είναι σε θέση να μεταφέρουν αυτή την οδηγία στο εθνικό τους δίκαιο εντός της καθορισμένης προθεσμίας και, αφετέρου, η μεταβατική περίοδος την οποία έχουν στη διάθεσή τους τα νέα κράτη μέλη για την μεταφορά των κοινοτικών οδηγιών στο εθνικό τους δίκαιο.

11. Άρθρο 3 παράγραφος 2

Στην τροποποιημένη της πρόταση, η Επιτροπή πρότεινε μια νέα παράγραφο 2 του άρθρου 3, που αποβλέπει στο να διευκρινίσει ότι, μολονότι στον ίδιο κάτοχο πολλών διπλωμάτων ευρεσιτεχνίας δεν μπορεί να χορηγηθεί παρά μόνο ένα πιστοποιητικό για το ίδιο προϊόν, δύο ή περισσότερα πιστοποιητικά μπορούν να εκδοθούν για το ίδιο προϊόν σε διαφορετικούς κατόχους διαφορετικών διπλωμάτων ευρεσιτεχνίας σε ορισμένες περιστάσεις. Το Συμβούλιο περιέλαβε αυτή τη νέα παράγραφο στην κοινή του θέση.

Η δήλωση που αναφέρθηκε πιο πάνω για το σημείο 9 δεύτερο εδάφιο αφορά επίσης και αυτή τη νέα παράγραφο.12. Άρθρο 8 παράγραφος 1 στοιχείο γ)

Η τροποποιημένη πρόταση της Επιτροπής περιλαμβάνει τροποποίηση του στοιχείου γ) της παραγράφου 1 του άρθρου 8, που έχει στόχο να ληφθούν υπόψη οι διάφορες πρακτικές που υφίστανται στα κράτη μέλη όσον αφορά τη δημοσίευση ή μη των αδειών κυκλοφορίας στην αγορά και των μέσων απόδειξης που χρησιμοποιούνται σχετικά με τη χορήγηση αυτών των αδειών εάν υπάρχει τέτοια δημοσίευση. Το Συμβούλιο περιέλαβε την τροποποίηση αυτή στην κοινή του θέση.

Η δήλωση που αναφέρθηκε στο σημείο 9 δεύτερο εδάφιο αφορά επίσης την τροποποίηση αυτή σε σχέση με την αντίστοιχη διάταξη του κανονισμού (EOK) αριθ. 1768/92.

13. Άρθρο 13 παράγραφος 3

Το Συμβούλιο περιέλαβε στην κοινή του θέση τη νέα παράγραφο 3 του άρθρου 13 που περιλαμβάνεται στην τροποποιημένη πρόταση της Επιτροπής. Η τροποποίηση αυτή διευκρινίζει ότι για τον υπολογισμό της διάρκειας του συμπληρωματικού πιστοποιητικού προστασίας λαμβάνεται υπόψη η ημερομηνία της πρώτης προσωρινής άδειας κυκλοφορίας στην αγορά, μόνο όμως όταν αυτή ακολουθείται από οριστική άδεια όσον αφορά το ίδιο προϊόν. Μπορεί να πρόκειται, είτε για μια πρώτη προσωρινή άδεια που εκδίδεται σύμφωνα με τη διαδικασία της οδηγίας 91/414/EOK, είτε για μια πρώτη προσωρινή άδεια που εκδίδεται σύμφωνα με ισοδύναμη διάταξη του εθνικού δικαίου.

Επειδή πρόκειται για ιδιαιτερότητα της διαδικασίας διάθεσης στην αγορά των φυτοπροστατευτικών προϊόντων, η δήλωση που αναφέρεται στο σημείο 9 δεύτερο εδάφιο δεν αφορά την προκείμενη τροποποίηση.

14. Άρθρο 18 παράγραφος 1

Το Συμβούλιο περιέλαβε στην κοινή του θέση μια τροποποίηση που προτάθηκε στο άρθρο 18 παράγραφος 1 της τροποποιημένης πρότασης της Επιτροπής. Η τροποποίηση αυτή έχει στόχο να επιτραπεί στα κράτη μέλη να εφαρμόσουν mutatis mutandis, στα πιστοποιητικά που αναφέρονται στον παρόντα κανονισμό, τις διαδικαστικές διατάξεις που έχουν θεσπίσει σχετικά με τα πιστοποιητικά που αφορά ο κανονισμός (EOK) αριθ. 1768/92, πράγμα το οποίο θα επιτρέψει την απλούστευση των εθνικών μέτρων που θα ληφθούν.

15. Άρθρο 20

Το Συμβούλιο περιέλαβε στην κοινή του θέση το νέο άρθρο 20 που περιλαμβάνεται στην τροποποιημένη πρόταση της Επιτροπής. Το νέο αυτό άρθρο, που αντιστοιχεί στο άρθρο 21 του κανονισμού (EOK) αριθ. 1768/92, προβλέπει ότι ο κανονισμός δεν θα εφαρμόζεται παρά μόνο από τις 2 Ιανουαρίου 1998 (ίδια ημερομηνία όπως και για τον κανονισμό (EOK) αριθ. 1768/92) στα κράτη μέλη των οποίων η ισχύουσα την 1η Ιανουαρίου 1990 νομοθεσία (ίδια ημερομηνία όπως και στον κανονισμό (EOK) αριθ. 1768/92) δεν προέβλεπε την κατοχύρωση των φυτοπροστατευτικών προϊόντων με διπλωμάτα ευρεσιτεχνίας. Το Συμβούλιο έχει τη γνώμη ότι οι λόγοι που υπαγόρευσαν την ύπαρξη της αντίστοιχης διάταξης στον κανονισμό (EOK) αριθ. 1768/92 ισχύουν επίσης στην περίπτωση του παρόντος κανονισμού.

16. Άρθρο 21

Το Συμβούλιο περιέλαβε την προτεινόμενη από την Επιτροπή τροποποίηση που αποσκοπεί στην παράταση της προθεσμίας έναρξης της ισχύος του κανονισμού από τρεις σε έξι μήνες από την ημερομηνία δημοσίευσής του στην Επίσημη Εφημερίδα. Το Συμβούλιο έχει τη γνώμη ότι η τρίμηνη προθεσμία είναι ανεπαρκής για τα κράτη μέλη των οποίων το εθνικό κοινοβούλιο θα πρέπει να λάβει μέτρα για την εφαρμογή του κανονισμού. Άλλωστε, η προθεσμία των έξι μηνών αντιστοιχεί με αυτήν που προβλέπεται από τον κανονισμό (EOK) αριθ. 1768/92.

Τεχνικές προσαρμογές

17. Παραπομπές στο άρθρο 3

Η προσθήκη της νέας παραγράφου 2 του άρθρου 3 οδήγησε σε μια αναπροσαρμογή της αρίθμησης πολλών παραπομπών στο άρθρο 3 [άρθρο 7 παράγραφος 1, άρθρο 8 παράγραφος 1 στοιχείο α) σημείο iv) και στοιχείο β), άρθρο 9 παράγραφοι 1 και 2 στοιχείο δ), άρθρο 10 παράγραφος 5, άρθρο 11 παράγραφος 1 στοιχείο δ)].

18. Άρθρο 8 παράγραφος 1 στοιχείο β)

Το Συμβούλιο περιέλαβε στην κοινή του θέση την προσαρμογή που πρότεινε η Επιτροπή στην τροποποιημένη της πρόταση στο άρθρο 8 παράγραφος 1 στοιχείο β), και η οποία λαμβάνει υπόψη την τροποποίηση που επήλθε στα μέρη A.1 και B.1 του παραρτήματος II της οδηγίας 91/414/EOK με την οδηγία 94/37/EOK της 22ας Ιουλίου 1994.

Τροποποίηση που επέφερε το Συμβούλιο

19. Άρθρο 17 παράγραφος 2

Το Συμβούλιο προσέθεσε μία νέα παράγραφο 2 στο άρθρο 17. Λαμβάνοντας υπόψη ότι η διάρκεια του πιστοποιητικού εξαρτάται από την ημερομηνία της πρώτης άδειας κυκλοφορίας στην κοινοτική αγορά που αναφέρεται στην αίτηση για το πιστοποιητικό, και ότι η αρχή που αναφέρεται στο άρθρο 9 δεν εξακριβώνει εάν αυτή η ημερομηνία είναι ακριβής, το Συμβούλιο κρίνει ότι είναι αναγκαίο να προβλεφθεί ότι, αν αυτή η ημερομηνία αποδειχθεί ανακριβής, η απόφαση χορήγησης του πιστοποιητικού επιδέχεται ένσταση με στόχο τη διόρθωση της διάρκειας ισχύος του πιστοποιητικού.

Δεδομένου ότι η απόφαση αυτή δεν καλύπτεται από αυτές που αναφέρονται στην παράγραφο 1 του άρθρου αυτού, είναι αναγκαίο να αναφερθεί σε χωριστή παράγραφο.

Η δήλωση που αναφέρθηκε στο σημείο 9 δεύτερο εδάφιο αφορά επίσης και τη νέα αυτή παράγραφο.

Η Επιτροπή δέχεται τη νέα αυτή παράγραφο.

IV. ΣΥΜΠΕΡΑΣΜΑΤΑ

20. Το Συμβούλιο περιέλαβε ως προς την ουσία τους όλες τις τροπολογίες που πρότεινε το Ευρωπαϊκό Κοινοβούλιο καθώς και όλες τις κατά βάση διασαφητικές τροποποιήσεις που περιλαμβάνονται στην τροποποιημένη πρόταση της Επιτροπής. Προσέθεσε επί πλέον μία νέα παράγραφο στο άρθρο 17, που έγινε δεκτή από την Επιτροπή.

(1) EE αριθ. C 390 της 31. 12. 1994, σ. 21.

(2) EE αριθ. L 166 της 3. 7. 1995, σ. 89.

(3) Δεν έχει ακόμη δημοσιευθεί στην Επίσημη Εφημερίδα.

(4) EE αριθ. C 155 της 21. 6. 1995, σ. 14.

(5) EE αριθ. L 182 της 2. 7. 1992, σ. 1.

(6) Βλέπε επίσης τα σημεία 11, 12 και 19 παρακάτω.